11.03.2026  
Bazuar në nenin 3, pika 2, të ligjit nr. 119/2014 “Për të drejtën e informimit”, i ndryshuar, ju bëjmë me dije se Kolegji i Posaçëm i Apelimit nuk e zotëron informacionin të përpiluar në formën e kërkuar nga ju. 
Sqarojmë se, nëse i referoheni faqes zyrtare, sipas orientimeve të mëposhtme, do të mund të përpunoni të dhënat që ju nevojitet mbi veprimtarinë gjyqësore të Kolegjit. Në kuadër të parimit të transparencës me publikun, në mbështetje të nenit 4, pika 2, germa “b” e ligjit nr. 119/2014 “Për të drejtën e informimit”, i ndryshuar, Kolegji i Apelimit pasqyron në kohë reale në faqen zyrtare çdo informacion rreth veprimtarisë gjyqësore të tij.
Në Kolegjin e Posaçëm të Apelimit janë regjistruar gjithsej 417 çështje të juridiksionit të rivlerësimit, shqyrtimi i të cilave tashmë ka përfunduar me vendim.
Lidhur me çështjet dhe të dhënat rreth tyre mund t’i referoheni linkut https://kpa.al/juridiksion-rivleresimi-sipas-viteve/, ku janë të publikuara të gjitha çështjet sipas viteve, me të dhënat respektive, datën e regjistrimit, ankuesin, objektin, statusin e çështjes etj..
Sa i përket numrit të vendimeve si dhe kategorizimit të tyre, p.sh.: lënie në fuqi e vendimit të Komisionit të Pavarur të Kualifikimit (KPK), ndryshim vendimi i KPK-së konfirmim; ndryshim vendimi i KPK-së shkarkim, mund t’i referoheni linkut https://kpa.al/juridiksion-rivleresimi-vendime/, ku janë renditur vendimet e marra në Kolegj sipas viteve. Në rastet nuk është publikuar ende vendimi i arsyetuar, mund të njiheni me vendimmarrjen rreth çështjes nëpërmjet njoftimit të vendimit, nga ku mund të nxirrni të dhënat për të kategorizuar vendimmarrjen.

